----

----

III Paziņojumi

Eiropas Vides aģentūra

----

AICINĀJUMS PIETEIKTIES UZ EVA ZINĀTNISKĀS KOMITEJAS EKSPERTU VIETĀM. 2006. GADS

(2006/C 135 A/01)

Eiropas Vides aģentūra

Eiropas Vides aģentūras (EVA) galvenais mērķis ir veicināt ilgtspējīgu attīstību un palīdzēt sasniegt nozīmīgu un izmērojamu Eiropas vides uzlabošanos, sniedzot politikas veidotājiem un sabiedrībai savlaicīgu, mērķtiecīgu, būtisku un ticamu informāciju.

EVA vāc un izplata datus un informāciju, izmantojot Eiropas Vides informācijas un novērojumu tīklu (Eionet). Eionet ir EVA un tās 32 dalībvalstu sadarbības tīkls, kas vieno EVA nacionālos koordinācijas centrus Eiropas Savienībā un partnervalstīs, Eiropas tematiskos centrus, nacionālos references centrus un Komisijas ekspertus.

EVA apkopo un analizē informācijas apmaiņā starp Eiropas Komisijas dienestiem, EVA dalībvalstīm, starptautiskajām organizācijām, konvencijām un līgumiem iegūtus vides datus, izstrādā politiski nozīmīgus ieteikumus un dara šo informāciju plaši pieejamu.

EVA Zinātniskās komitejas uzdevums

Zinātniskā komiteja (ZK) sniedz palīdzību EVA valdei un izpilddirektoram, dodot padomu zinātnes jomā un nodrošinot ar profesionālu atzinumu par jebkuru zinātnisku jautājumu EVA darbības jomās.

EVA Zinātniskā komiteja izveidota saskaņā ar Padomes Regulas (EEK) Nr. 1210/90 (1) 10. pantu par Eiropas Vides aģentūras un Eiropas Vides informācijas un novērojumu tīkla (Eionet) izveidi. ZK galvenie pienākumi ir sniegt atzinumus par aģentūras gada un daudzgadu darba programmām, par zinātniskā personāla pieņemšanu darbā un par jebkuru zinātnes jautājumu saistībā ar EVA darbību.

Pašlaik zinātniskās komitejas ekspertīze ir vajadzīga šādās jomās, kas ir šī uzaicinājuma priekšmets:

EVA Zinātniskās komitejas sastāvs

EVA Zinātniskās komitejas sastāvā ir neatkarīgi zinātnieki no EVA dalībvalstīm, aptverot visas ar Aģentūras darbību saistītās vides jomas. ZK locekļus izvēlas atklātā atlases procedūrā.

Zinātniskās komitejas priekšsēdētāju un divus priekšsēdētāja vietniekus ievēl no tās locekļu vidus.

Zinātniskās komitejas locekļu skaits nepārsniedz 20 ekspertus.

Ir ieteicams, ka papildus savai pamata kompetencei komitejas ekspertiem ir pamatīgas zināšanas par vienu vai vairākām vides jomām, tādējādi kopīgi aptverot pēc iespējas plašāku zinātnes nozaru spektru.

Piedalīšanās sanāksmēs

Ekspertiem jābūt gataviem regulāri apmeklēt Zinātniskās komitejas sanāksmes vismaz trīs reizes gadā. Zinātniskās komitejas sanāksmes parasti notiek EVA telpās Kopenhāgenā.

Zinātniskās komitejas locekļi nesaņem atalgojumu, taču viņiem piešķir kompensāciju par katru pilnu sanāksmes dienu. Atbilstīgi aģentūras stratēģijai par ceļa un nakšņošanas izdevumu kompensāciju ZK locekļi saņem arī ceļa izdevumu un dienas naudas piemaksas.

Priekšsēdētājam un ziņotājiem ir tiesības uz atlīdzību, lai segtu izmaksas saistībā ar atzinumu projektu koordinēšanu.

Atbilstības kritēriji

Kandidātiem uz Zinātniskās komitejas locekļu vietām iepriekšminētajās jomās jābūt:

Atlases kritēriji

Priekšroka tiks dota pretendentiem, kuriem ir:

Neatkarība un paziņojumi par ieinteresētību

Zinātniskās komitejas locekļus ieceļ individuāli. Pretendentiem jāapliecina savu apņemšanos Zinātniskās komitejas darbā rīkoties neatkarīgi un bez jebkādas ārējas ietekmes.

Pēc izvirzīšanas jaunajiem komitejas locekļiem būs jāparaksta deklarācija par saistībām Eiropas Vides aģentūras Zinātniskās komitejas darbā. Turklāt visiem locekļiem ir jāparaksta ikgadējs paziņojums par ieinteresētību, kurā apliecinātas viņu tiešās un netiešās intereses saistībā ar darbu aģentūrā.

Atlases norise, apstiprināšana un termiņš

Pieteikumu, kas ir saskaņā ar atbilstības prasībām, salīdzinošo izvērtēšanu veiks EVA, pamatojoties uz iepriekš minētajiem atlases kritērijiem.

Izpilddirektors var sasaukt ekspertu grupu, lai novērtētu kandidātu profesionālo pieredzi.

Pretendentus, kas atbilst dalības kritērijiem, bet netiek iecelti, var iekļaut rezerves sarakstā, ko izmanto, ja rodas vakances.

Pilnvaru laiks ir četri gadi un šo termiņu var vienreiz pagarināt, nepārsniedzot četrus gadus.

Vienlīdzīgas iespējas

EVA piemēro ES politiku par vīriešu un sieviešu līdztiesību, kā arī par labi līdzsvarotu ģeogrāfisko pārstāvniecību Zinātniskajā komitejā, aptverot visas EVA dalībvalstis.

Pieteikšanās kārtība

Ieinteresētajiem kandidātiem ir jāiesniedz vēstuli par ieinteresētību kopā ar sīki izstrādātu curriculum vitae, kurā iekļauts kandidāta zinātnisko publikāciju saraksts, ieteicams angļu valodā.

EVA iesaka iesniegt pieteikumus pa e-pastu.

Tiks pieņemti arī pa pastu sūtītie pieteikumi, ja uz aploksnes kandidāti skaidri norāda ekspertīzes jomu, kurā viņi vēlas būt izskatīti.

Pieteikumus jānosūta pa e-pastu uz šādām adresēm:

1. joma. Resursu un atkritumu pārvaldība

sc.call06-area1@eea.europa.eu

2. joma. Apdraudējuma un riska novērtējums saistībā ar plūdiem, sausumu, vulkānu izvirdumu un rūpniecības riska faktoriem

sc.call06-area2@eea.europa.eu

3. joma. Okeānu un piekrastes zinātne, ieskaitot jūras bioloģiju

sc.call06-area3@eea.europa.eu

4. joma. Modelētājs, jo īpaši metodoloģiju un telpiskās analīzes jomā

sc.call06-area4@eea.europa.eu

5. joma. Zinātnes par dzīvību, ieskaitot veselības zinātnes, ilgspējīgu lauksaimniecību, bioloģiju

sc.call06-area5@eea.europa.eu

vai pa pastu uz šo adresi:

Papildu jautājumiem par šo aicinājumu pieteikties kandidāti ir laipni lūgti rakstīt uz šo adresi:

sc.call06-questions@eea.europa.eu

Vēlāk var tikt pieprasīti papildu dokumenti.

Visi pieteikumi tiek uzskatīti par konfidenciāliem.

Pieteikšanās termiņš

Pieteikumus nosūta pa e-pastu (līdz plkst. 23.59 pēc Centrāleiropas laika) vai pa pastu (pasta zīmogs) uz iepriekšminētajām adresēm līdz 2006. gada 20. jūlijam.

EVA ir tiesīga neņemt vērā ieinteresētības izpausmes, kas saņemtas pēc minētā datuma.

----

(1)  Regulā grozījumi izdarīti ar Eiropas Parlamenta un Padomes Regulu 1641/2003 (OV L 245, 29.9.2003., 1. lpp.).

----